ED

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ

ΓΡΑΦΕΙΟ ΤΥΠΟΥ

------

Αθήνα, 16 Οκτωβρίου 2021

**Πρόγραμμα εκδηλώσεων για τον εορτασμό της Παγκόσμιας Ημέρας Αρχαιολογίας**

Το Υπουργείο Πολιτισμού και Αθλητισμού τιμά την **Παγκόσμια Ημέρα Αρχαιολογίας, σήμερα, Σάββατο 16 Οκτωβρίου 2021.** Εκδηλώσεις και δράσεις που διοργανώνονται, ανά την επικράτεια, ενημερώνουν για την επιστήμη της Αρχαιολογίας και τη συνεισφορά της στην προστασία, τη διατήρηση, κι ανάδειξη της πολιτιστικής κληρονομιάς και της ιστορικής μνήμης. Οι περισσότερες από τις εκδηλώσεις θα πραγματοποιηθούν το Σάββατο 16 και την Κυριακή 17 Οκτωβρίου. Δύο δράσεις των Εφορειών Αρχαιοτήτων Κιλκίς και Ημαθίας, θα πραγματοποιηθούν τη Δευτέρα 18 Οκτωβρίου, ενώ η ΕΦΑ Κιλκίς, έχει προγραμματίσει δράση και για την Κυριακή 24 Οκτωβρίου 2021.

Στις δράσεις του προγράμματος αποτυπώνεται η πολλαπλή υπόσταση και διαδρομή της Αρχαιολογικής Υπηρεσίας. Αναδεικνύονται οι όψεις του πολύπλευρου έργου του επαγγέλματος του αρχαιολόγου. Θα πραγματοποιηθούν ξεναγήσεις σε χώρους, μουσεία και μνημεία, παρουσίαση του έργου των Υπηρεσιών, παρουσίαση οπτικοακουστικού και φωτογραφικού υλικού, αρχαιολογικοί περίπατοι και διαδρομές, ψηφιακές προβολές κ.α.

Οι εκδηλώσεις στους αρχαιολογικούς χώρους και τα μουσεία θα διεξαχθούν σύμφωνα με τα ισχύοντα πρωτόκολλα ασφαλείας που έχουν καταρτισθεί για κάθε αρχαιολογικό χώρο και μουσείο, στο πλαίσιο περιορισμού διασποράς του COVID 19, και εφόσον το επιτρέψουν οι καιρικές συνθήκες κατά περίπτωση.

Ακολουθεί το πρόγραμμα εκδηλώσεων:

**ΣΑΒΒΑΤΟ 16 ΟΚΤΩΒΡΙΟΥ 2021**

**ΕΦΟΡΕΙΑ ΑΡΧΑΙΟΤΗΤΩΝ ΞΑΝΘΗΣ**

- Προβολή παρουσίασης με τίτλο "Το Μουσείο είχε τη δική του ιστορία", που δημιουργήθηκε με αφορμή την συμπλήρωση των 20 χρόνων λειτουργίας του Αρχαιολογικού Μουσείου Αβδήρων

- Ταινία με τίτλο Αγέλαστος Πέτρα, σε Σενάριο - Σκηνοθεσία Φίλιππου Κουτσαφτή

- Ντοκιμαντέρ με τίτλο Caryatid Hairstyling Project με υπεύθυνη του προγράμματος την Dr Katherine Schwab

- Ταινία με τίτλο Φύλακες του Χρόνου της Μαργαρίτας Μαντά

*Ώρες λειτουργίας της έκθεσης, στην Αίθουσα Πολλαπλών Χρήσεων του Μουσείου Αβδήρων.*

**ΕΦΟΡΕΙΑ ΑΡΧΑΙΟΤΗΤΩΝ ΛΕΣΒΟΥ**

- Ξενάγηση και περιήγηση στον αρχαιολογικό χώρο του Ομβριάκαστρου στην αρχαία Άντισσα

*Ώρα έναρξης: 11.00 π.μ.*

**ΕΦΟΡΕΙΑ ΑΡΧΑΙΟΤΗΤΩΝ ΦΩΚΙΔΑΣ**

- Ξενάγηση στην έκθεση "Υπό το φως του Απόλλωνος. Το Λούβρο στους Δελφούς", στο αρχαιολογικό μουσείο Δελφών.

*‘Ώρα έναρξης: 10.00 π.μ., κρατήσεις θέσεων (έως 20 άτομα) στο τηλ. 2265082313/346.*

**ΕΦΟΡΕΙΑ ΑΡΧΑΙΟΤΗΤΩΝ ΕΥΒΟΙΑΣ**

- Ψηφιακή δράση για την παρουσίαση και προβολή του αρχαιολογικού έργου της Εφορείας. Η δράση θα είναι διαθέσιμη online στη σελίδα **Facebook Αρχαιολογικό Μουσείο Χαλκίδας «Αρέθουσα»/ Archaeological Museum of Chalkis**

*Ώρα έναρξης: 17:00, διάρκεια: 60 λεπτά*

**ΑΡΧΑΙΟΛΟΓΙΚΟ ΜΟΥΣΕΙΟ ΘΕΣΣΑΛΟΝΙΚΗΣ**

- Ξενάγηση σε μια εμβληματική αρχαιολογική ανακάλυψη**:** την εύρεση των ασύλητων τάφων του Δερβενίου, του πρώτου πλούσιου ταφικού συνόλου που αποκαλύφθηκε στη μακεδονική γη.

*Ώρα έναρξης: 13:00. Απαραίτητη η τηλεφωνική κράτηση.*

**ΑΡΧΑΙΟΛΟΓΙΚΟ ΜΟΥΣΕΙΟ ΗΡΑΚΛΕΙΟΥ**

- Ξενάγηση στην περιοδική φωτογραφική έκθεση «Φιλόξενη Αρχαιολογία».

*Ώρα έναρξης*: **11:00-12:30**

- Παρουσίαση της Σαρκοφάγου της Αγίας Τριάδα, ενός από τα εμβληματικότερα εκθέματα του Μουσείου,

*Ώρα έναρξης:* ***12.30-13:30 Κρατήσεις στο τηλέφωνο 2810279066, από 08:00-15:00.***

**ΚΥΡΙΑΚΗ 17 ΟΚΤΩΒΡΙΟΥ 2021**

**ΕΦΟΡΕΙΑ ΑΡΧΑΙΟΤΗΤΩΝ ΠΕΙΡΑΙΩΣ ΚΑΙ ΝΗΣΩΝ**

- “Αρχαιολογικός περίπατος στα Μακρά τείχη: νεκροταφεία, κτήρια και δρόμοι”

*Ώρα συνάντησης: 10.30-10.45 π.μ. Σταθμός ΗΣΑΠ “ ΤΑΥΡΟΣ” (εκδοτήρια εισιτηρίων) Διάρκεια περιπάτου περίπου 3 ώρες.*

**ΕΦΟΡΕΙΑ ΑΡΧΑΙΟΤΗΤΩΝ ΚΙΛΚΙΣ**

- Περιήγηση και ξενάγηση στον αρχαιολογικό χώρο της Τ.Κ. Τούμπας του Δήμου Παιονίας.

*Ώρα έναρξης: 11.00 π.μ.*

**ΕΦΟΡΕΙΑ ΑΡΧΑΙΟΤΗΤΩΝ ΞΑΝΘΗΣ**

- Προβολή παρουσίασης με τίτλο "Το Μουσείο είχε τη δική του ιστορία", που δημιουργήθηκε με αφορμή την συμπλήρωση των 20 χρόνων λειτουργίας του Αρχαιολογικού Μουσείου Αβδήρων

- Ταινία με τίτλο Αγέλαστος Πέτρα, σε Σενάριο - Σκηνοθεσία Φίλιππου Κουτσαφτή

- Ντοκιμαντέρ με τίτλο Caryatid Hairstyling Project με υπεύθυνη του προγράμματος την Dr Katherine Schwab

- Ταινία με τίτλο Φύλακες του Χρόνου της Μαργαρίτας Μαντά

*Ώρες λειτουργίας της έκθεσης, στην Αίθουσα Πολλαπλών Χρήσεων του Μουσείου Αβδήρων.*

**ΔΕΥΤΕΡΑ 18 ΟΚΤΩΒΡΙΟΥ 2021**

**ΕΦΟΡΕΙΑ ΑΡΧΑΙΟΤΗΤΩΝ ΚΙΛΚΙΣ**

- Πραγματοποίηση εκπαιδευτικού προγράμματος “Ανακαλύπτουμε την αρχαία Μόρρυλο” στο πλαίσιο περιοδικής έκθεσης της Εφ.Α. Κιλκίς “ Μορρυλίων Πόλις” στο κτίριο της Π.Ε. Κιλκίς

*Ώρα έναρξης: 9.00 π.μ.*

**ΕΦΟΡΕΙΑ ΑΡΧΑΙΟΤΗΤΩΝ ΗΜΑΘΙΑΣ**

- Φιλοξενία τμημάτων σχολείων της Α΄ βάθμιας και Β΄ βάθμιας εκπαίδευσης στις ανασκαφές του Ανακτόρου των Αιγών και του οικοπέδου ανέγερσης του νέου αστυνομικού μεγάρου.

**ΚΥΡΙΑΚΗ 24 ΟΚΤΩΒΡΙΟΥ 2021**

**ΕΦΟΡΕΙΑ ΑΡΧΑΙΟΤΗΤΩΝ ΚΙΛΚΙΣ**

- Ξενάγηση στον ταφικό τύμβο της Μεσιάς του Δήμου Παιονίας

*Ώρα έναρξης*: 11.00 π.μ.